છેલ્લા 400 વર્ષથી મહિલા યેનકેન પ્રકારે વિવિધ દેશોની મિલેટ્રી ફોર્સનો હિસ્સો બનતી આવી છે. ઓસ્ટ્રેલિયા હોય, રશિયા હોય કે પછી આપણો પાડોશી દેશ પાકિસ્તાન, વિગેરે દેશો પોતાની આર્મ્ડ ફોર્શમાં મહિલાઓની ભરતી કરતું આવ્યું છે. વિશ્વમાં એવા ઘણા બધા દેશો છે કે જેમણે પોતાની મેન સોલ્જર્સને જેટલું મહત્વ આપ્યું છે, તેટલું મહત્વ પોતાના ફિમેલ સોલ્જર્સને પણ આપ્યું છે, તો કેટલાક દેશો એવા પણ છે કે જ્યાં મેન સોલ્જર્સની સરખામણીએ મહિલાઓને ઓછી સત્તા આપવામાં આવી હોય છે, અથવા તો એવા સ્થળે મહિલા સૈનિકોને મોકલવામાં નથી આવતા જ્યાં જોખમ વધારે હોય છે, જ્યારે આ બધા દેશોથી અલગ ઇઝરાયેલ એક એવો દેશ છે કે જે બોર્ડર પર પણ પોતાના મહિલા સૈનિકોને તેનાત કરે છે.